বিষাক্ত রাসায়নিক দিয়ে পাকানো ফলমূলে ঠাকুরগাঁও বাজার সয়লাব। আগে ব্যবসায়ীরা ফল পাকাতে কার্বাইড ব্যবহার করলেও এখন এর সঙ্গে যুক্ত হয়েছে আরেকটি নতুন রাসায়নিক। ইতোফোন দলের ভারতীয় রাসায়নিক রাইজার, কমোড ও হারভেস্ট মূলত ব্যবহূত হতো ফল-ফুলের আকার বড় করতে ও ফলন বাড়াতে। তবে এখন ব্যবসায়ীরা এই রাসায়নিকটি ফল পাকাতে ব্যবহার করছেন। রাসায়নিকটির সুবিদা হলো, ফল না পাকলেও ফলের রং  ধারণ করে প্রাকৃতিকভাবে পাকানো ফলের মতো। ১১০ টাকা মূল্যের এক বোতল ইতোফোনে ৫০ মণের মতো ফল পাকানো সম্ভব।  ঠাকুরগাঁওয়ের বিভিন্ন আম, লিচু ও কলা বাাগনে সরেজমিনে ঘুরে দেখা গেছে, বাগান মালিকরা ফল টাটকা রাখতে ফরমালিন ব্যবহার করছে। এর সঙ্গে মিশিয়ে দিচ্ছে ইতোফোন। মানবশরীরের জন্য বিষাক্ত এ রাসায়নিক দেদারসে ব্যবহার হলেও এগুলো দেখার যেন কেউ নেই। ডাঃ জেড আর সুমন জানান, রাসায়নিক মিশ্রিত এসব ফল খেলে মানুষের পাকস্থলি, লিভার ও কিডনিতে মারাত্মক রোগে আক্রান্ত হওয়ার ঝুঁকি থাকে।  ঠাকুরগাঁওয়ে এক আমবাগান মালিক শহীদ জানান,  সব আমের বোটার নিচে কাল দাগ পড়ছে তা পরিষ্কার করতে গাছে থাকা অবস্থায় আমের গায়ে শ্যাম্পু ও বোরণ মিশ্রিত পানি সপ্রে করছেন। আম, লিচু এবং কলায় পাকা ফলের রং আনতে ব্যবহার করছেন হরমোন জাতীয় ওষুধ। ফলের রং ভাল না হলে বাজারে চাহিদা এবং দাম কমে যায় বলে তিনি জানান। কৃষি অফিসের পরামর্শে তারা এ কাজ করছেন বলে দাবি করেন তিনি।  ঠাকুরগাঁও কৃষি সমপ্রসারণ অধিদপ্তরের উপ-পরিচালক বেলায়েত হোসেন জানান, অসাধু ফলবাগান ও ব্যবসায়ীদের বিরুদ্ধে শিগগির অভিযানে নামতে যাচ্ছে ভ্রাম্যমাণ আদালত।